OpenLLM-France/wikimedia huggingface dataset:
# Nur Levi

Nur Al Levi Rota (Madrid, 1 de febrer de 1979) és una actriu de cinema, teatre i televisió espanyola. És filla de Cristina Rota i mig-germana de María i Juan Diego Botto, tots ells també actors.

## Biografia

Nur Al Levi Rota va néixer l'1 de febrer de 1979 a Madrid. És filla de la reconeguda actriu i directora teatral Cristina Rota, qui es va exiliar de l'Argentina en 1978 estant embarassada d'ella. És germana per part de mare dels també actors María (1974) i Juan Diego Botto (1975).
En cinema ha participat en pel·lícules espanyoles com Sin vergüenza (2001), El refugio del mal (2002) i El próximo Oriente (2006), en produccions cinematogràfiques internacionals, treballà a The Dancer Upstairs (2002), dirigida per l'estatunidenc John Malkovich. També ha format part de l'elenc de reconegudes sèries de televisió espanyoles com Hospital Central i Punta escarlata. Ha actuat en nombroses obres de teatre, algunes d'elles sota la direcció de la seva mare, Cristina Rota.

## Filmografia
### Cinema

* Teo el pelirojo (1986. Dirigida per Paco Lucio)
* El río oro (1986. Dirigida per Jaime Chávarri)
* Sin vergüenza (2001. Dirigida per Joaquín Oristrell)
* The Dancer Upstairs (2002. Dirigida per John Malkovich)
* El refugio del mal (2002. Dirigida per Félix Cabeza)
* El próximo Oriente (2006. Dirigida per Fernando Colomo)
* Un ajuste de cuentas (2009. Dirigida per Manane Rodríguez)
* Hablar (2015. Dirigida per Joaquín Oristrell)
* The Tulse Luper Suitcases Part 2 (Dirigida per Peter Greenaway)

### Televisió

* El zorro - (1990. Family Channel)
* Abuela de verano (2005. TVE)
* El comisario (2006. Telecinco)
* Hospital central (2006. Telecinco)
* Doctor Mateo (2001. Antena 3)
* Punta Escarlata (2011. Cuatro)

### Teatre

* Lo que no te digo (Dirigida per Cristina Rota)
* La caída de los dioses (Dirigida per Tomaz Pandur)
* Memento (Dirigida per Jaime Chavarri)
* Hamlet (Dirigida per Tomaz Pandur)
* Sueño de una noche de verano (Dirigida per Tamzin Towsen)
* Pero ¿quién mató al teatro? (Dirigida per Joaquín Oristrell)
* La katarsis del tomatazo
* Lorca (Dirigida per Cristina Rota)
* La barraca (Dirigida per Cristina Rota)
* Náufragos (Dirigida per María Botto i Jesús Amate)
* Ciudades Perdidas (Dirigida per Daniel Suárez Marzal)

## Referències

* ↑ Nur Levi - Lo que no te digo Diario Crítico. Consultado el 7 de noviembre de 2017.
* ↑ Nur Al Levi Perfil en Internet Movie Database. Consultat el 7 de novembre de 2017.
* ↑ Filmografía de Nur Levi Arxivat 2018-07-17 a Wayback Machine. Red Teatral. Consultat el 7 de novembre de 2017.
# Nur al-Din Arslan Shah

«Nur al-Din Arslan Shah» té aquests significats:
* Nur al-Din Arslan Shah I, atabeg zengita (1193-1211)
* Nur al-Din Arslan Shah II, atabeg zengita (1218-1219)
# North Andover

North Andover és un poble del Comtat d'Essex (Massachusetts) als Estats Units d'Amèrica.

## Demografia

Segons el cens del 2000 tenia 27.202 habitants, 9.724 habitatges, i 6.904 famílies. La densitat de població era de 394,1 habitants/km².
Dels 9.724 habitatges en un 36,8% hi vivien nens de menys de 18 anys, en un 60,2% hi vivien parelles casades, en un 8,5% dones solteres, i en un 29% no eren unitats familiars. En el 25,1% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,16.
Per edats la població es repartia de la següent manera: un 25,5% tenia menys de 18 anys, un 9,5% entre 18 i 24, un 29,1% entre 25 i 44, un 22,6% de 45 a 60 i un 13,4% 65 anys o més.
L'edat mediana era de 37 anys. Per cada 100 dones de 18 o més anys hi havia 87,1 homes.
La renda mediana per habitatge era de 72.728 $ i la renda mediana per família de 91.105$. Els homes tenien una renda mediana de 66.793 $ mentre que les dones 38.495$. La renda per capita de la població era de 34.335$. Entorn del 2,1% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Andover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- North Andover». American Fact Finder. Oficina del Cens dels Estats Units, 12-01-2010.
# North American P-64

El North American P-64 va ser un caça lleuger desenvolupat North American Aviation a finals de la dècada de 1930. El disseny original, concebut com un caça lleuger per a l'exportació, tenia la designació de fabricant NA-50 i va ser adquirit pel Perú. La companyia va dissenyar una versió millorada, anomenada NA-68, de la qual les forces aèries de Tailàndia en van encarregar 6 exemplars el 1940. A finals de 1941, quan ja estaven de camí per l'entrega, el govern dels Estats Units va decidir requisar-los, tement que serien utilitzats pels japonesos que estaven a punt d'envair Tailàndia. Llavors van rebre la designació P-64 i van entrar en servei desarmats com a avions d'entrenament.

## Historial de servei

Les forces aèries del Perú van adquirir set NA-50 el 1938. Els avions en servei amb el Perú estaven equipats amb suports sota el buc per transportar i llançar bombes lleugeres. Aquests aparells van ser utilitzats durant la Guerra Equador-Perú, iniciant missions de suport a l'exèrcit de terra peruà el juliol de 1941.

## Operadors
### Perú

* Forces Aèries del Perú

### Estats Units

* Forces Aèries de l'Exèrcit dels Estats Units

## Característiques tècniques (NA-68/P-64)

Dades de The American Fighter:

### Característiques generals

* Tripulació: Un pilot
* Longitud: 8,23 m
* Envergadura alar: 11,35 m
* Alçada: 2,74 m
* Superfície alar: 21,18 m²
* Pes en buit: 2.114 kg
* Pes carregat: 2.717 kg
* Pes màxim a l'envol: 3.084 kg
* Capacitat de combustible: 643 L
* Motor: 1 motor radial Wright R-1820-77. De 9 cilindres i refrigerat per aire. 649 kW

### Prestacions de vol

* Velocitat màxima: 435 km/h (235 nusos)
* Velocitat de creuer: 378 km/h (204 nusos)
* Sostre de servei: 8.382 m (27.500 peus)
* Autonomia: 1.014 km (547 mn)

### Armament

* Metralladores: 2 metralladores de calibre 7,62 + 2 canons automàtics de calibre 20 mm
* Bombes: Fins a 340 kg de bombes

## Referències

* ↑ «1940 North American P-64/NA-50 - N840». Experimental Aircraft Association Museum. [Consulta: 1r maig 2021].
* ↑ «Fuerza Aérea restaurará histórico avión NA-50, único en el mundo del mismo tipo que voló Quiñones». Ministerio de Defensa del Perú. [Consulta: 1r maig 2021].
* ↑ Cooper, Tom Cooper and Esteban Rivera."The Most Powerful Air Force in Latin America." Acig.org, setembre de 2003.
* ↑ Angelucci, Bowers, Enzo, Peter. The American fighter. Haynes, 1987, p. 329-330. ISBN 0-85429-635-2.
# North American Soccer League II

La North American Soccer League (NASL) fou una competició futbolística professional disputada per clubs dels Estats Units i el Canadà que estigué activa entre 2011 i 2017.
Fou sancionada per la Federació dels Estats Units com a Segona Categoria, per darrere de la Major League Soccer. Mark Frisch is the chairman of the board.

## Historial

Fonts:
| Temporada | The Championship (Soccer Bowl Trophy) | Campió temporada regular | Campió primavera | Campió tardor |
| 2011 | NSC Minnesota Stars | Carolina RailHawks | – | – |
| 2012 | Tampa Bay Rowdies | San Antonio Scorpions | – | – |
| 2013 | New York Cosmos | Carolina RailHawks | Atlanta Silverbacks | New York Cosmos |
| 2014 | San Antonio Scorpions | Minnesota United FC | Minnesota United FC | San Antonio Scorpions |
| 2015 | New York Cosmos | New York Cosmos | New York Cosmos | Ottawa Fury |
| 2016 | New York Cosmos | New York Cosmos | Indy Eleven | New York Cosmos |
| 2017 | San Francisco Deltas | Miami FC | Miami FC | Miami FC |

## Equips participants

* Atlanta Silverbacks
* California United FC
* FC Edmonton
* Fort Lauderdale Strikers
* Indy Eleven
* Jacksonville Armada FC
* Miami FC
* Minnesota United FC
* Montreal Impact
* New York Cosmos
* North Carolina FC
* Oklahoma City FC
* Ottawa Fury FC
* Puerto Rico FC
* Puerto Rico Islanders
* Rayo OKC
* San Antonio Scorpions
* San Diego 1904 FC
* San Francisco Deltas
* Tampa Bay Rowdies
* Virginia Cavalry FC

## Referències

* ↑ «FC Edmonton wins first-ever NASL game». The Soccer Room, 10-04-2011. Arxivat de l'original el 13 de novembre 2011. [Consulta: 7 octubre 2011].
* ↑ «FC Edmonton leaving league, discontinuing professional operations». CBC News, 24-11-2017 [Consulta: 24 novembre 2017].
* ↑ Associated Press «U.S. Soccer denies NASL Division 2 status for 2018». ESPNFC.com. Associated Press, 05-09-2017 [Consulta: 26 novembre 2017].
* ↑ «NASL 2012 Media Guide», 19-07-2012.
* ↑ «Jacksonville Armada owner Mark Frisch elected chairman of NASL board of governors». jacksonville.com.
* ↑ «Individual Leaders | North American Soccer League». Nasl.com. [Consulta: 29 desembre 2013].
* ↑ «USA - List of League Champions (leaguewise)». RSSSF. [Consulta: 9 febrer 2019].

## Enllaços externs

* North American Soccer League II - Lloc web oficial
# North American Soccer Football League

La North American Soccer Football League (NASFL), o North American Football League, fou una competició futbolística disputada per clubs dels Estats Units i el Canadà que estigué activa entre 1946 i 1947. Fou promoguda per Fred Weiszmann i Leslie O'Connor.

## Historial

Fonts:
* 1946: Detroit Wolverines o Toronto Greenbacks
* 1947: Pittsburgh Indians

## Equips participants

* Chicago Maroons (1946, 1947)
* Chicago Vikings (1946, 1947)
* Detroit Pioneers (1947)
* Detroit Wolverines (1946)
* Morgan Strassers / Pittsburgh Indians (1946, 1947)
* St. Louis Raiders (1947)
* Toronto Greenbacks (1946, 1947)
* Chicago Tornadoes (1947)

## Referències

* ↑ «London Lettre». Ottawa Citizen, 14-03-1947. [Consulta: 24 octubre 2014].
* ↑ «Pro. Soccer». Toronto Daily Star, 17-07-1947, p. 14.
* ↑ NASFL Arxivat 2018-08-28 a Wayback Machine. a sover.net
* ↑ A brief history at The Philly Soccer Page
* ↑ «USA - List of League Champions (leaguewise)». RSSSF. [Consulta: 9 febrer 2019].
# Novate Milanese

Novate Milanese és un municipi italià, situat a la regió de Llombardia i a la ciutat metropolitana de Milà. L'any 2005 tenia 20.063 habitants.
# Oberhausbergen

Oberhausbergen (en alsacià Owerhüsbàrje) és un municipi francès, situat a la regió del Gran Est, al departament del Baix Rin. L'any 1999 tenia 4.518 habitants. Limita al nord amb Mittelhausbergen i Niederhausbergen, i al sud amb Wolfisheim.
Forma part del cantó de Hœnheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.291 | 1.818 | 2.103 | 2.014 | 3.020 | 4.518 |

## Administració

Llista d'alcaldes :
| Període | Identitat | Partit |
| 1989- | Jean-Richard Diebolt | |
# Neyita

La neyita és un mineral de la classe dels sulfurs. Rep el nom en honor de Charles Stuart Ney (1918-1975), geòleg canadenc.

## Característiques

La neyita és una sulfosal de fórmula química Ag₂Cu₆Pb$_{25}$Bi$_{26}$S$_{68}$. Cristal·litza en el sistema monoclínic. La seva duresa a l'escala de Mohs és 2,5. És l'anàleg amb argent de la cuproneyita.
Segons la classificació de Nickel-Strunz, la neyita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina de molibdè British Columbia, situada al mont Patsy, a la localitat de Kitsault (Colúmbia Britànica, Canadà). També ha estat descrita als Estats Units, Portugal, Romania, la República Popular de la Xina i el Japó.

## Referències

* ↑ «Neyite» (en anglès). Mindat. [Consulta: 9 desembre 2019].
# Ocean Pines

Ocean Pines és una concentració de població designada pel cens dels Estats Units a l'estat de Maryland. Segons el cens del 2000 tenia 10.496 habitants.

## Demografia

Segons el cens del 2000, Ocean Pines tenia 10.496 habitants, 4.604 habitatges, i 3.457 famílies. La densitat de població era de 597,7 habitants per km².
Dels 4.604 habitatges en un 20,8% hi vivien nens de menys de 18 anys, en un 66,6% hi vivien parelles casades, en un 5,8% dones solteres, i en un 24,9% no eren unitats familiars. En el 19,5% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,58.
Per edats la població es repartia de la següent manera: un 17,1% tenia menys de 18 anys, un 4,1% entre 18 i 24, un 22,1% entre 25 i 44, un 31% de 45 a 60 i un 25,6% 65 anys o més.
L'edat mediana era de 50 anys. Per cada 100 dones de 18 o més anys hi havia 94,2 homes.
La renda mediana per habitatge era de 49.707 $ i la renda mediana per família de 54.905 $. Els homes tenien una renda mediana de 36.705 $ mentre que les dones 27.793 $. La renda per capita de la població era de 26.144 $. Entorn del 4,5% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ocean Pines». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Ocean Pines». American Fact Finder. Oficina del Cens dels Estats Units, 12-01-2010.
# Notolabrus

Notolabrus és un gènere de peixos de la família dels làbrids i de l'ordre dels perciformes.

## Taxonomia

* Notolabrus celidotus (Bloch i Schneider, 1801)
* Notolabrus cinctus (Hutton, 1877)
* Notolabrus fucicola (Richardson, 1840)
* Notolabrus gymnogenis (Günther, 1862)
* Notolabrus inscriptus (Richardson, 1848)
* Notolabrus parilus (Richardson, 1850)
* Notolabrus tetricus (Richardson, 1840)

## Referències

* ↑ FishBase (anglès)
* ↑ Catalogue of Life (anglès)
* ↑ AQUATAB.NET (anglès)
* ↑ Animal Diversity Web (anglès)
* ↑ BioLib (anglès)
* ↑ World Register of Marine Species (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Russell B. C. 1988. Revision of the labrid fish genus Pseudolabrus and allied genera. Rec. Aust. Mus. Suppl. 9. 1-72, plus addendum after plates.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Notograptus livingstonei

Notograptus livingstonei és una espècie de peix de la família Plesiopidae i de l'ordre dels cipriniformes que es troba a l'Índic i al Pacífic occidental.

## Referències

* ↑ BioLib
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mooi, R.D., 1999. Notograptidae. Bearded eel-blennies. p. 2586-2587. A K.E. Carpenter and V.H. Niem (editors) FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nicòmac de Tebes

Nicòmac de Tebes (en llatí Nicomachus, en grec antic Νικόμαχος "Nikómakhos") fou un pintor grec molt distingit, que segons Plini el Vell havia nascut a Tebes, a Beòcia.
Era fill i deixeble del pintor Aristodem, germà gran i mestre del gran pintor Aristides de Tebes, i també el pare i el mestre d'Arístocles. Va florir sota Aristrat de Sició i Filip de Macedònia cap a l'any 360 aC. Era contemporani, encara que més gran, d'Apel·les de Colofó i Protògenes de Rodes.
És molt elogiat pels antics autors. Ciceró diu que les seves pintures eren perfectes en cada detall. Plutarc compara les seves pintures amb els poemes d'Homer, que posseïen la mateixa força i gràcia i semblava que fossin executades sense cap esforç. Vitruvi diu que si no va ser més famós era per culpa d'unes circumstàncies accidentals. Plini el Vell diu que usava només quatre colors i l'ocre d'Erètria per les ombres, tal com feia Parrasi. Va ser un dels pintors més ràpids, i Plini explica que Aristrat, tirà de Sició li va encarregar de pintar el monument al poeta Telestes i va posposar la feina fins que amenaçat pel tirà, que li havia donat un termini, s'hi va posar només uns dies abans de finalitzar la data límit i ho va acabar a temps amb molta habilitat.
Entre les seves obres Plini esmenta el Rapte de Proserpina penjada al santuari de Juventa, situat al temple de Minerva que hi havia a l'interior del Temple de Júpiter Capitolí. Una Victòria amb un carro de quatre cavalls (quadrigam in sublime rapiens) també al Capitoli. Una figura d'Apol·lo i Diana. Cibeles cavalcant sobre un lleó. Una imatge que va ser molt celebrada d'una bacanal on les dones van ser sorpreses per sàtirs. Escil·la col·locada al temple de la Pau a Roma. Un Ulisses amb un píleu. A més Plini menciona una inacabada pintura dels Tindàrides, els fills de Tindàreu, i diu que les obres inacabades de Nicòmac van ser més alabades que les que havia fet, tot i la seva perfecció.
Alguns importants deixebles seus van ser el seu germà Aristides, el seu fill Arístocles, Filoxenes d'Erètria i Coribes.

## Referències

* ↑ 1.Nicomachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1195-1196
# Nicòstrat

Nicòstrat és el nom dels següents personatges:
* Nicòstrat d'Atenes, diversos personatges.
* Nicòstrat d'Argos, militar argiu.
* Nicòstrat de Cilícia, esportista de Cilícia (s. I).
* Nicòstrat de Macedònia, oficial macedoni de l'exèrcit d'Alexandre el Gran.
* Nicòstrat de Rodes, almirall rodi.
* Nicòstrat de Trebisonda, escriptor grec (s. III).
* Nicòstrat (autor tràgic), autor tràgic grec.
* Nicòstrat (estrateg), estrateg de la Lliga Aquea el 197 aC.
* Nicòstrat (metge), metge grec (s. I).
* Nicòstrat (poeta), poeta dramàtic grec.
* Nicòstrat (retòric), retòric grec (s. II).
# Ofanto

L'Ofanto és un riu del sud d'Itàlia. El seu nom antic era Aufidus. Els afluents a l'esquerra són els torrents Cortino, Isca, Laosento o Osento, Orata, Sant'Angelo i Sarda; i a la dreta el torrent Acqua Bianca, el riu de la Finocchia, i els torrens Fiumicello i Tragino.

## Descripció del riu pels autors antics

L'Aufidus (en grec Αὔφιδος) era un dels rius més importants de l'Apúlia i desemboca a la mar Adriàtica. Polibi diu per error que és l'únic riu d'Itàlia que travessa la cadena dels Apenins, però les seves fonts es troben tant a prop de la mar Tirrena que l'equivocació és comprensible. Neix als Apenins, al país dels hirpins, a unes quinze milles romanes a l'oest de Compsa, i a 25 de Salern i de la mar Tirrena. Des d'allí passa pel país muntanyós dels hirpins durant més de 40 milles fins a les fronteres d'Apúlia, que travessa entre Asculum i Venusia, i circula lentament per les planures d'aquesta província, fins que desemboca a l'Adriàtic, aproximadament a mig camí entre Sipontum i Bari. Horaci, que va néixer a Venusia, parla del caràcter impetuós i imprevist d'aquest riu. Estrabó diu que era navegable durant uns 90 estadis de la seva desembocadura, però segurament només era accessible a les naus molt petites.

## Referències

* 1 2 Smith, William (ed.). «Aufidus». Dictionary of Greek and Roman Geography (1854). [Consulta: 10 setembre 2022].
* ↑ Estrabó. Geografia, VI, 283
# Oryzomys gorgasi

Oryzomys gorgasi és una espècie de mamífer rosegador de la família dels cricètids. Viu a Colòmbia i Veneçuela. Es tracta d'un animal omnívor i semiaquàtic. Els seus hàbitats naturals són els manglars, els herbassars inundats i els saladars. Està amenaçat per la competència amb les rates negres.
L'espècie fou anomenada en honor del metge estatunidenc William Crawford Gorgas.

## Referències

* ↑ Ochoa, J. et al. Oryzomys gorgasi. UICN 2016. Llista Vermella d'espècies amenaçades de la UICN, edició 2016, consultada el 18 febrer 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 88. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Oreolalax jingdongensis

Oreolalax jingdongensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Guanfu, W., Shunqing, L. & Datong, Y. 2004. Oreolalax jingdongensis. Llista Vermella d'Espècies Amenaçades de la UICN 2006. Consulta: 13 de gener de 2008.
# Otocinclus macrospilus

Otocinclus macrospilus és una espècie de peix de la família dels loricàrids i de l'ordre dels siluriformes que es troba a la conca del riu Amazones (Sud-amèrica).
Els mascles poden assolir els 3,5 cm de llargària total.

## Referències

* 1 2 FishBase (anglès)
# Overton (Texas)

Overton és una població dels Estats Units a l'estat de Texas. Segons el cens del 2000 tenia 2.350 habitants.

## Demografia

Segons el cens del 2000, Overton tenia 2.350 habitants, 906 habitatges, i 629 famílies. La densitat de població era de 135,2 habitants/km².
Dels 906 habitatges en un 31,2% hi vivien nens de menys de 18 anys, en un 53,2% hi vivien parelles casades, en un 12,1% dones solteres, i en un 30,5% no eren unitats familiars. En el 27,7% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,7% tenia menys de 18 anys, un 8,4% entre 18 i 24, un 24,6% entre 25 i 44, un 22% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 89,3 homes.
La renda mediana per habitatge era de 28.098 $ i la renda mediana per família de 34.662 $. Els homes tenien una renda mediana de 30.329 $ mentre que les dones 17.255 $. La renda per capita de la població era de 17.256 $. Aproximadament el 14,1% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Overton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Overton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].